

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKO VIJEĆE**

KLASA: 024-01/23-01/04

URBROJ:2196-26-02-23-1

Tompojevci, 14. lipnja 2023.godine

 Na temelju članaka 31. st. 2., 31.a. i 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 79/09 150/11, 144/12, 123/17, 98/19 i 144/20), članka 29., 31. i 36. Statuta Općine Tompojevci («Službeni vjesnik» Vukovarsko-srijemske županije br. 04/21 i 19/22), Općinsko vijeće Općine Tompojevci na svojoj 16. sjednici održanoj 14. lipnja 2023. godine donijelo je:

**O D L U K U**

**o naknadama članovima Općinskog vijeća Općine Tompojevci**

**Članak 1.**

 Ovom Odlukom određuje se visina naknade članovima Općinskog vijeća Općine Tompojevci za rad u Općinskom vijeću i radnim tijelima Općinskog vijeća.

Izrazi u ovoj Odluci koji imaju rodno značenje odnose se jednako na muški i ženski rod, bez obzira u kojem su rodu navedeni.

**Članak 2.**

 U smislu članka 1. ove Odluke naknada za troškove za rad pripada:

- predsjedniku Općinskog vijeća Općine Tompojevci,

- potpredsjedniku Općinskog vijeća Općine Tompojevci,

- ostalim članovima Općinskog vijeća Općine Tompojevci.

**Članak 3.**

 Naknada za rad u Općinskom vijeću i radnim tijelima Općinskog vijeća određuje se u neto iznosu, kako slijedi:

* predsjedniku Općinskog vijeća 90,00 eura mjesečno
* potpredsjedniku Općinskog vijeća 78,00 eura mjesečno,
* ostalim članovima Općinskog vijeća 60,00 eura mjesečno

**Članak 4.**

Sredstva za naknade utvrđene ovom Odlukom osiguravaju se u Proračunu Općine Tompojevci. Isplata naknade vrši se u tekućem mjesecu za prošli mjesec, na račun korisnika naknade.

**Članak 5.**

 Danom stupanja na snagu ove Odluke, prestaje važiti Odluka o naknadama vijećnika Općinskog vijeća Općine Tompojevci (“Službeni vjesnik” Vukovarsko-srijemske županije br. 01/22).

**Članak 6.**

 Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

 PREDSJEDNIK OPĆINSKOG VIJEĆA

 Ivan Štefanac